ОБЩИНСКА ИЗБИРАТЕЛНА КОМИСИЯ ОБЩИНА СОПОТ, ОБЛАСТ ПЛОВДИВ

П Р О Т О К О Л №33

 Днес на 28.10.2015 г., 18,00 часа се поведе заседание на ОИК Сопот в състав:

ПРЕДСЕДАТЕЛ: Станка Петрова Ранджева - Крякова

ЗАМЕСТНИК ПРЕДСЕДАТЕЛ: Мариана Петрова Ковачева

СЕКРЕТАР: Жоро Иванов Попдончев

ЧЛЕНОВЕ: Ненко Цанков Ковачев

 Панчо Георгиев Панчев

 Христина Христова Кънева

 Айлин Шерафетин Рашид - Алиева

 Ненко Петров Спасов

 Красимир Иванов Проданов

 Христина Христева Петрова

 Пепа Павлова Шентова

 На заседанието присъстват 11 души и има законния кворум съгласно чл. 85 от ИК.

Заседанието на комисията, се проведе по следния дневен ред /ДР/, а именно:

1. Определяне на упълномощени лица, които да присъстват при предаване на бюлетините;
2. Разглеждане на сигнал постъпил от Маринела Стоянова Тодорова, кандидат за независим общински съветник;
3. Разглеждане на сигнал постъпил от Цветана Тодорова Денева, председател на инициативен комитет за издигане кандидатура на независим кандидат за общински съветник.

**По точка 1 от ДР:**

Председателят Ранджева запозна членовете на комисията, че съгласно решение №2363-МИ от 26.09.2015г.на ЦИК, ОИК следва да определи двама свои членове от различни партии и коалиции, които ще присъстват при предаване на бюлетините за втори тур за изборите за кмет на община Сопот. Същата предложи това да са Ненко Цанков Ковачев и Красимир Иванов Проданов.

Предложението се подложи на поименно гласуване.

Гласували:

председател: Станка Петрова Ранджева - Крякова - „за"

заместник председател: Мариана Петрова Ковачева – „за“

секретар: Жоро Иванов Попдончев - – „за

членове: Ненко Цанков Ковачев – „за

 Панчо Георгиев Панчев – „ за

 Христина Христова Кънева – „ за

 Айлин Шерафетин Рашид - Алиева – „ за

 Ненко Петров Спасов – „за

 Красимир Иванов Проданов – „за

 Пепа Павлова Шентова – „за

 Христина Христева Петрова – „за“

След направеното поименно гласуване на основание чл. 87, ал. 1, т. 1 от ИК и решение №2363-МИ от 26.09.2015г.на ЦИК, ОИК Сопот

РЕШИ:

**УПЪЛНОМОЩАВА** Ненко Цанков Ковачев и Красимир Иванов Проданов членове на ОИК Сопот, представители на ПП ГЕРБ и ПП „Български демократичен център“ - /БДЦ/ да присъстват при предаване на бюлетините за изборите за кмет на община Сопот за втори тур на 01 ноември 2015г., като получат същите и подпишат предавателно приемателния протокол.

По точка 2 и 3 от ДР:

Председателят Ранджева запозна членовете на комисията, че на 27.10.2015 г. са постъпили сигнали заведен под №3 в публичния регистър за жалби и сигнали.

В същият се твърди, че се обжалват, решенията на СИК действащи на територията на община Сопот, както и техни действия, материализирани в протоколи, в които Председателите на СИК неправомерно са счели валидни бюлетини за невалидни такива и така са нарушили правото на глас на избирателите, а и моето лично право на кандидат.

По предоставена информация от присъствали при броенето Застъпници и упълномощени от Инициативен Комитет за издигане на независим кандидат за общински съветник Маринела Тодорова Стоянова, бюлетини на които е отбелязан вот за Маринела Тодорова Стоянова-независим кандидат и съответно преференциален вот са счетени за невалидни. Такъв по-брой обявени за невалидни бюлетини е достатъчно голям за да промени избраните кандидати за общински съветници. Няма ясни критерии и мотивация на Председателите на СИК за обявяване на бюлетините/гласовете за недействителни. В случай, че се докаже, че в качеството си на длъжностно лице същият е нарушил служебните си задължения, като по този начин е променил вота на гражданите, действията му са нарушение по смисъла на закона.

В предоставените ми от Застъпници и Членове на ИК за издигане на независим общински съветник Маринела Тодорова Стоянова копия от протоколи има редица непълноти:

 Не са спазени изискванията по чл.215 6, за констатации дали бюлетината (гласът) е действителна или не,

 Нарушен е и чл.215 в, които предвижда "..Бюлетините се подреждат на купчинки, както следва:

1. купчинка от бюлетини, които не са по установения образец;

купчинка от бюлетини с вписани в тях специални символи, като букви, цифри или други

знаци;

1. купчинка от бюлетини по установения образец, в които не е отразен със знак "X" и с

химикал, пишещ със син цвят, вотът на избирателя;

1. купчинка от бюлетини по установения образец, в които не е отразен вотът на избирателя;
2. купчинка от бюлетини по установения образец

Моля да бъдат проверени и преброени повторно бюлетините.

По фактите:

1. В избирателна секция № 164300009 в гр. Сопот, след направена констатация за невалидна бюлетина от Секретаря на Секционна избирателна комисия, същата не ми беше предоставена за оглед и решението не беше мотивирано. Поисках да погледна бюлетината след което възразих, тъй като вота беше действителен. Веднага за случая е уведомен Председателя на ОИК Сопот в телефонен разговор. Въпреки изразеното мнение на Председателя на ОИК Сопот, че такъв по вид бюлетина е действителна, в СИК не промениха становището си и множество бюлетини са обявени за недействителни. Не ми беше поискана легитимация за присъствие преди заключване на изборното помещение. След заключване на помещението заявих, че желая копие от Протокол на СИК, след което ме записаха че присъствам в качеството си на Наблюдател, а не на председател на ИК за издигане на независим кандидат - Маринела Тодорова Стоянова.

Редица нарушения са извършени в изборния процес.

1. Второ по вид нарушение констатирано от нас в изборния ден се състои в съставянето на Протоколи от СИК. Протоколи от много секционни комисии са съставени в противоречие на закона и има липсващи страници. Протоколите по смисъла на закона са официален документ и като такъв е необходимо да съдържат редица задължителни реквизити. В Протокол от избирателна секция с № 164300010 гр. Сопот не е попълнено полето в част 2 точка 6, точка 7, точка 8 . На лист 2 не е попълнен броя в графа на Маринела Тодорова Стоянова - независим. Протокол от избирателна секция с № 164300002 гр.Сопот липсва част 2-ра изцяло, Протокол от избирателна секция с № 164300003 гр.Сопот е подписан с два подписа не ставащо ясно от кои лица са положени подписите, а в закона ясно е подчертано, че Протоколите се подписват от Председателя, Заместник Председателя и Секретаря на Секционната избирателна комисия. Протоколите са заверени с “ Вярно с оригинала “ неясно от кого и има ли лицето право да прави заверки на официални документи. Липсва листи № 7, лист № 8 , лист № 9. Протокол от избирателна секция с № 164300008 е подписан само с един подпис, не става ясно чий е подписът. Върху Протокол от избирателна секция № 164300007 не е положен печат на комисията на всяка страница и няма положени подписи на Председател, Заместник председател и Секретар. Протокол от избирателна секция 164300009 няма поставен печат на всяка страница. Протокол от избирателна секция № 164300011 с.Анево - липсва печат на всяка страница, протокола не е подписан от отговорните лица на всяка страница, а само на последната. В протокола е записано че изборния ден е завършил в 22.15 часа и има разминаване между отбелязания брой н
2. недействителните гласове. Съставените протоколи са залепени в такъв си вид на вратите на избирателните секции.
3. Моля да се провери квалификацията на длъжностните лица, участвали в секционните комисии, отговаря ли нивото на образованието им на заеманата позиция?
4. Редица нарушения в изборния ден на Секционна избирателна комисия - село Анево. Нелогичните действия и ниската квалификация на членовете на СИК - с.Анево доведе до безредици. Правото на глас на редица хора беше отнето поради невъзможност да гласуват. През целия ден пред избирателната секция имаше около 60 чакащи души. Хората бяха изнервени. Не им беше предоставено място за сядане. Не беше спазено изискването за отстояние от 3 метра от избирателната урна.
5. Секционната избирателна комисия си е позволила да прекъсне процеса на изброяване на бюлетините и да проведе заседание на което се е взело решение за спиране на дейността и въпреки, че броенето е било започнало и бюлетините са били извадени от избирателните урни. Решението е било взето поради присъстие на хора пред избирателната секция които са очаквали новини за своя вот и комисията е спряла работа.
6. При броене на бюлетини е имало изключване на електрозахранването за кратко, което е предпоставка за манипулиране на вота. Не са предприети необходимите действия при такъв по вид ситуация.
7. Изборния ден в избирателна секция село Анево е започнал в 6.20 часа, въпреки кворум на участниците.
8. Изборния ден е завършил в 20.15 часа, но този факт не е отразен в протокола.
9. Избирателно са приемани лични карти на чакащи да гласуват граждани след 19.00 часа. Лични карти са приемани дори в 20.00 часа.

Ранджева: Считам, че двата сигнала не следва да се разглеждат от ОИК Сопот, тъй като комисията след произведени избори и обявен изборен резултат за избор на общински съветници на 25 октомври 2015г. не е компетентна да се произнесе по сигналите за нарушения, подробно изложени в сигнала. Самите сигнали сочат на обстоятелства, които могат да бъдат разгледани в процедурата по обжалване пред Административния съд, поради което намирам, че ОИК не следва да разглежда сигналите, а на лицата които са ги подали да се укаже, че съгласно Изборния кодекс и АПК, трябва да оформят сигналите като жалба и чрез ОИК Сопот да ги адресират до Административен съд Пловдив, пред който се обжалват обявените изборни резултати.

Ковачева: Подкрепям становището на г-жа Ранджева, като искам да допълня, че част от нарушенията, посочени в сигнала, при приемане на протоколите от ОИК са отстранени с оглед контролните функции на ОИК. Считам, че визираните в сигнала нарушения не са съществени и не влияят върху резултатите от изборите. Предлагам на заинтересованите лица да бъде връчено незабавно копие от нашето решение. Дори и да приемем, че сигнала съставлява жалба, подалите на сигналите не са спазили изискванията на чл. 459 от ИК.

Предложението се подложи на поименно гласуване.

Гласували:

председател: Станка Петрова Ранджева - Крякова - „за"

заместник председател: Мариана Петрова Ковачева – „за“

секретар: Жоро Иванов Попдончев - – „за

членове: Ненко Цанков Ковачев – „за

 Панчо Георгиев Панчев – „ за

 Христина Христова Кънева – „ за

 Айлин Шерафетин Рашид - Алиева – „ за

 Ненко Петров Спасов – „за

 Красимир Иванов Проданов – „за

 Пепа Павлова Шентова – „за

 Христина Христева Петрова – „за“

След направеното поименно гласуване на основание чл. 87, ал. 1, т. 1 и т. 22 от ИК, ОИК Сопот

РЕШИ:

1. Оставя без разглеждане сигнала на Маринела Тодорова Стоянова, кандидат за независим общински съветник.
2. Оставя без разглеждане сигнала на Цветана Тодорова Денева, председател на инициативен комитет за независим общински съветник.

УКАЗВА на Маринела Тодорова Стоянова и Цветана Тодорова Денева, че соченото в сигналите им е по своята същност обжалване на обявения изборен резултат за общински съветници в община Сопот и като такъв следва да се спази процедурата на чл. 459 от Изборни кодекс.

Копие от решението да се връчи незабавно на Маринела Тодорова Стоянова и Цветана Тодорова Денева.

Решението подлежи на обжалване по реда на чл. 88 от ИК.

ПРЕДСЕДАТЕЛ:

 Станка Петрова Ранджева - Крякова

Секретар:

Жоро Иванов Попдончев